Temeljem članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge («Narodne novine» broj 26/15 i 37/21), članka 8. Pravilnika o financiranju udruga iz proračuna Općine Vladislavci («Službeni glasnik Općine Vladislavci» broj 2/16, 5/21 i 5/22) Općinski načelnik Općine Vladislavci dana, 9. rujna 2025. godine, objavljuje

**NATJEČAJ**

**za financiranje provedbe programa/projekta vjerskih zajednica**

**na području Općine Vladislavci u 2025. godini**

1. **Predmet Natječaja**

**Članak 1.**

Predmet ovog Natječaja je financiranje projekata i programa vjerskih zajednica iz proračuna Općine Vladislavci.

Pravo na korištenje nepovratnih novčanih sredstava (u tekstu: podrške) Općine Vladislavci može ostvariti vjerska zajednica u cilju provedbe aktivnosti od interesa za opće dobro, a koji se odnose na brigu o sakralnim objektima na području Općine Vladislavci.

Podnositelj prijave može ostvariti pravo na korištenje podrške Općine Vladislavci za maksimalno dva programa rada ili projekta s rokom provedbe do 31. prosinca 2025. godine.

Prihvatljivi troškovi definirani su Pravilnikom o financiranju udruga iz proračuna Općine Vladislavci („Službeni glasnik“ Općine Vladislavci br. 2/16, 5/21 i 5/22) (u tekstu: Pravilnik).

Općina Vladislavci financirati će samo one vjerske zajednice koje ispune uvjete koji su definirani Pravilnikom i ovim Natječajem u kategorijama predviđenim Proračunom za 2025. godinu:

* **Kapitalne donacije vjerskim zajednicama** (Program 1015 Financiranje udruga od značaja za razvoj Općine, Aktivnost A100103 kapitalna donacija vjerskim zajednicama).
1. **Iznos sredstava**

**Članak 2.**

U Proračunu Općine Vladislavci predviđena su sredstva za financiranje različitih projekata i institucionalne podrške udrugama u 2025. godini.

Ukupno predviđen iznos sredstava za financiranje programa/projekata koje provode vjerske zajednice je 2.400,00 EUR

Ukupno predviđen iznos sredstava za financiranje programa/projekata koje provode vjerske zajednice na području Općine po ovom natječaju je je 2.400,00 EUR

Sredstva su raspoređena po kategorijama:

1. **Kapitalne donacije vjerskim zajednicama** ( (Program 1015 Financiranje udruga od značaja za razvoj Općine, Aktivnost A100103 kapitalna donacija vjerskim zajednicama) iznos od je 2.400,00 EUR

1. **Korisnici financiranja**

**Članak 3.**

Općina će dodjeljivati sredstva za financiranje programa i projekata vjerskim zajednicama uz uvjet da:

-su upisani u Evidenciji vjerskih zajednica u Republici Hrvatskoj

-imaju sjedište na području Općine Vladislavci

-program/projekt/inicijativa, koji prijave na javni natječaj Općine Vladislavci bude ocijenjen kao značajan (kvalitetan, inovativan i koristan) za zadovoljavanje javnih potreba Općine Vladislavci,

-su uredno ispunili obveze iz svih prethodno sklopljenih ugovora o financiranju iz Proračuna Općine i drugih javnih izvora,

-nemaju dugovanja prema državnom proračunu i proračunu Općine,

-da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje i djela definirana Uredbom,

-imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga.

1. **Obavezna dokumentacija**

**Članak 4.**

Podnositelj prijave na Natječaj dužan je dostaviti sljedeću dokumentaciju:

1. obrasce za prijavu programa ili projekta:
	1. obrazac opisa programa ili projekta
	2. obrazac proračuna programa ili projekta,
2. obrazac izjave o nepostojanju dvostrukog financiranja,
3. obrazac izjave o partnerstvu, kada je primjenjivo,
4. obrazac životopisa voditelja programa ili projekta,
5. popis priloga koji se prilažu prijavi.

**Članak 5.**

Uz ispunjene, potpisane i ovjerene obrasce navedene u natječajnoj dokumentaciji potrebno je uz prijavu na natječaj priložiti:

1. potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave natječaja;
2. uvjerenje o nekažnjavanju **odgovorne osobe vjerske zajednice u izvorniku ili preslici**, s tim da uvjerenje ne smije biti starije od šest mjeseci od dana objave natječaja;
3. **Dostavljanje dokumentacije**

**Članak 6.**

Prijavni obrasci kao i sva natječajna dokumentacija može se podići u Jedinstvenom upravnom odjel Općine Vladislavci ili na Internet stranicama Općine, te se isti s propisanom dokumentacijom u privitku, dostavlja u zatvorenoj omotnici osobno ili na adresu: **Općina Vladislavci K. Tomislava 141, 31404 Vladislavci,** uz naznaku: **„NATJEČAJ za financiranje provedbe programa/projekta vjerskih zajednica na području Općine Vladislavci“ - NE OTVARATI“.**

Prijava u papirnatom obliku sadržava obvezne obrasce vlastoručno potpisane od strane odgovorne osobe vjerske zajednice, te ovjerene službenim pečatom.

Ukoliko prijavitelj podnosi prijavu na natječaj elektroničkim putem, dužan je elektronički dostaviti i svu propisanu popratnu dokumentaciju.

Podnositelj prijave koji podnosi prijavu na natječaj elektroničkim putem, na zahtjev Općine Vladislavci dužan je dostaviti na uvid svu potrebnu izvornu dokumentaciju i obvezne priloge u izvorniku.

Prijavitelj koji podnosi prijavu na natječaj elektroničkim putem, svoju prijavu može podnijeti na e-mail Općine Vladislavci: vladislavci.tajnik@gmail.com

**Rok za podnošenje prijave na natječaj bez obzira na način prijave je 30 dana od dana objave javnog natječaja, odnosno do 9. listopada 2025. godine.**

Neće se razmatrati prijave:

- koje su dostavljene: nakon isteka roka ili od osoba koje ovim Natječajem nisu određene kao Korisnici,

- koje nisu predmet ovog Natječaja,

- koje ne sadrže svu Natječajem propisanu dokumentaciju.

1. **Odabir prijava**

**Članak 7.**

Za provođenje postupaka javnih natječaja imenuje se Povjerenstvo za provjeru ispunjavanja propisanih uvjeta natječaja i ocjenjivanje prijava (u daljnjem tekstu: Povjerenstvo) u sastavu:

* Krunoslav Morović, predsjednik,
* Gordana Pehar Kovačević, član,
* Tajana Habuš, član.

Po obradi svih pristiglih ponuda Povjerenstvo donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga neispunjavanja propisanih uvjeta natječaja.

Zadaće Povjerenstva u postupku ocjenjivanja prijavljenih programa i projekata su:

* razmatranje i ocjenjivanje prijava koje su ispunile propisane uvjete natječaja sukladno kriterijima iz natječaja;
* izrada prijedloga odluke o odobravanju/neodobravanju financijskih sredstva za programe i projekte.

Neslužbena lista podnositelja prijava kojima su odobrena sredstva objavljuje se na Internet stranicama Općine Vladislavci. Podnositeljima prijava kojima nisu odobrena sredstva Odluka se sukladno članku 20. Pravilnika šalje na adresu podnositelja.

Podnositelji prijave imaju pravo u roku od 8 dana od dana od dana zaprimanja Odluke podnijeti prigovor u pisanom obliku na adresu **Općina Vladislavci K. Tomislava 141, 31404 Vladislavci,** uz naznaku: **„NATJEČAJ za prijavu projekata i institucionalnu podršku vjerskim zajednicama za 2025. godinu iz proračuna Općine Vladislavci – Prigovor na Odluku“.**

Općinski načelnik odlučuje povodom prigovora podnositelja prijave.

1. **Ugovor o financiranju**

**Članak 8.**

Sa vjerskim zajednicama kojima su odobrena financijska sredstva Općina Vladislavci će potpisati ugovor, kojim će se definirati prava i obveze korisnika sredstava, iznos sredstava i namjena, sredstva te rokovi provedbe i obveze izvještavanja o provedbi projekta ili programa i utrošku sredstava.

U slučaju da je odobreno samo djelomično financiranje programa ili projekta, Povjerenstvo ima obvezu prethodno pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Tako izmijenjeni obrasci prijave postaju sastavni dio ugovora.

1. **Ostale informacije**

**Članak 9.**

Dostavljanjem dokumentacije na ovaj Natječaj, korisnik sredstava daje odobrenje Općini Vladislavci da osnovne podatke o korisniku i projektu objavi na službenim Internet stranicama Općine Vladislavci te u drugim izvještajima.

Općina Vladislavci će u suradnji s korisnikom financiranja, pratiti provedbu financiranih programa ili projekata udruga, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi, ovom pravilniku i drugim pozitivnim propisima.

Sve ostale informacije dostupne su u Pravilniku o financiranju udruga iz proračuna Općine Vladislavci Uputama za prijavitelje te su oni sastavni dijelovi ovog Javnog natječaja.

Sastavni dio ovog natječaja su i obrasci za prijavu projekta ili programa i izvještavanje.

Sva pitanja vezano uz natječaj mogu se postaviti na:

**Općina Vladislavci**

**K. Tomislava 141, 31404 Vladislavci**

**tel: 031 391 250**

**fax: 031 391 007**

**email: vladislavci.tajnik@gmail.com**

KLASA: 230-03/25-01/17

URBROJ: 2158-41-02-25-01

U Vladislavcima, 9. rujna 2025.

**Općinski načelnik**

Marjan Tomas, v.r.

Prilozi:

* Obrazac 1 - Obrazac opisa programa ili projekta
* Obrazac 2 - Obrazac proračuna
* Obrazac 3 - Izjava o nepostojanju dvostrukog financiranja
* Obrazac 4 - Izjava o partnerstvu
* Obrazac 5 -Životopis
* Obrazac 6 -Popis priloga
* Obrazac 7 - Obrazac za procjenu kvalitete prijave
* Obrazac 8 - Opisni izvještaj projekta/programa rada
* Obrazac 9 - Obrazac financijskog izvješća
* Obrazac 10 - Obrazac ugovora o dodjeli financijskih sredstava
* Obrazac PROR-POT
* Upute za prijavitelje.